کوئٹہ (اے پی پی) گورنر بلوچستان امان اللہ خان یاسین زئی پارینے کہ کورونا وائرس نا حساسیت ءِ سنجیدگی اٹ ہلنگ و جان دراخی رکھ انا غٹ اصول آتیا سختی اٹ عملدرآمد کننگ نا سخت گرج ءِ، دارداٹ پاکستان ہائیر ایجوکیشن کمیشن نا آن لائن ٹیچنگ پالیسی نا رداٹ مچ آ صوبہ نا بڑزکوکہول تعلیمی ادارہ غاتے ٹی استاد و اسٹوڈنٹ آتے دا ناجوڑی آن بچفنگ نا سوب آن لائن کلاس آتا بناءِ کرے تانکہ طالب علم آتا نہادی وخت و توانائی ہم زیان مف۔ گورنر یاسین زئی صوبہ نا غٹ سرکاری یونیورسٹی تا وائس چانسلرآتے خصوصی پارت کرے کہ او اِراہفتہ ٹی آن لائن کلاس آتا جتا پلو آتیان جاچ ءِ ہلسا سرجم رپورٹ اس پیش کے تانکہ غٹ مون آ بروک آ غاوتا وخت آ و دمدستی ازالہ مننگ کے۔
